اینگیلتره‌نین آوروپا بیرلیگین‌دن آیریلماسی (بریکسیت) پروسه‌سی ایله باغلی 'بؤیوک لغو یاسا تاساریسی پارلامنته تقدیم ائدیلدی.
آوروپا بیرلیگی قانونلارینین اینگیلتره‌نین ایچ حقوقونا کؤچورولمه‌سینی تامین ائده‌جک پروژه، آوروپا توپلولوق‌لاری قانونونو لغو ائده‌رک، آوروپا بیرلیگی قانون‌لاری‌نین اینگیلیس قانون‌لاری اوزرین‌دکی اوستون‌لوگونو آرا‌دان قال‌دیرا‌جاق.
تاسارییلا ناظیرلیک‌لر، آوروپا بیرلیگی قانونونلاریندا اؤز ساحه‌لرینی ماراقلان‌دیران قانونلاری 'کوپیالا یاپیشدیر اوصولویلا ایچ حقوق حالینا گتیرمه مسئولیتینه قوووشا‌جاق.
ناظیرلیک‌لر، آوروپا بیرلیگی قانونلارینی ایچ حقوقا کؤچورورکن، احتیاج گؤردوک‌لری یئرلرده پارلامنت تصدیقینه احتیاج دویما‌دان دوزلیش‌لر ائده بیله‌جک.
بو تطبیق، اینگیلتره‌ده '8. هنری صلاحیتی ' اولا‌راق آدلاندیریلیر.
ایشچی پارتیسی باشدا اولماقلا موخالیفت پارتی‌لری، پارلامنتونو دؤور دیشی بوراخا‌جاق بو تطبیقه اعتراض ائدیرلر.
آوروپا بیرلیگینه 44 ایلدیر عضو اولان اینگیلتره‌نین سؤز موضوعسو تطبیقله تخمینن 20 مین دوزنلمه ایچ حقوقا کؤچورمه‌سی گؤزلنیلیر.
لاییحه‌نین اینگیلیس وکیل‌لر طرفین‌دن پاییزدا موذاکیره باشلانماسی و اؤلکه‌نین آوروپا بیرلیگیندن رسمی اولا‌راق آیریلماسی‌نین پلانلاشدیریلدیغی مارس 2019‌دان اوّل سس وئریلمه‌سی گؤزلنیلیر.
اؤلکه‌ده کئچن ایل ائدیلن خالق اویلاماسیندا، خالقین یوزده 52سی بریکسیت‌ه "بلی" دئمیشدی.
